rejauldu/bengali-wikipedia huggingface dataset:
স্টেট রুট ৫৩৮ (এসআর ৫৩৮, অপর নাম কলেজ ওয়ে) ৩.৬২ মাইল (৫.৮৩ কি.মি.) দীর্ঘ একটি রাজ্য মহাসড়ক, যেটি যুক্তরাষ্ট্রের ওয়াশিংটন রাজ্যের স্কাগিট কাউন্টির উত্তরাঞ্চলীয় মাউন্ট ভেরনের শহর প্রান্তে এবং আরবান গ্রোথ বাউন্ডারিতে অবস্থিত। রাস্তাটি ১৯১১ সাল থেকেই বিদ্যমান, যেটি ইন্টারস্টেট ৫ (আই-৫)এর পশ্চিম দিক থেকে ইউএস ৯৯(বর্তমান নাম রিভারসাইড ড্রাইভ) পাড়ি দেয়। তারপর রাস্তাটি স্কাগিট ভ্যালি কলেজের মাউন্ট ভেরন শাখা অতিক্রম করে এসআর ৯ এর গোলচত্ত্বরে গিয়ে সমাপ্ত হয়।  বর্তমান এসআর ৫৩৮ রাস্তাটি ১৯৩৭ সালে, সেকেন্ডারী স্টেট হাইওয়ে ১জি (এসএসএইচ ১জি) নামধারন করার পূর্বে প্রায় ২৬ বছর গ্রাম্য রাস্তা হিসেবে বিদ্যমান ছিল। এসএসএইচ ১জি রাস্তাটি প্রাইমারী স্টেট হাইওয়ে ১ (পিএসএইচ ১) অতিক্রম করে, যেটি ইউএস ৯৯ এবং এসএসএইচ ১এ নামে পরিচিত ছিল ১৯৬৪ সাল পর্যন্ত। তারপর ১৯৬৪ সালে রাস্তাটিকে এসআর ৫৩৮ নাম প্রদান করা হয়। ১৯৬৬ সালে, ইউএস ৯৯ ছিল আই-৫ এর একটি বাইপাস সড়ক এবং এখন রিভারসাইড ড্রাইভ নামে পরিচিত। এসআর ৯ এ ২০০৭ সালে একটি গোলচত্তর তৈরী করা হয় এবং রিভার সাইড ড্রাইভকে ২০০৯ সালে প্রশস্থ করা হয়।   রাস্তার বিবরণ  স্টেট রুট ৫৩৮ (এসআর ৫৩৮) রাস্তাটি স্কাগিট নদীর দক্ষিণে মাউন্ট ভেরনে অবস্থিত আই-৫ থেকে আরম্ভ হয়। রাস্তাটি দিয়ে ২০০৮ সালের দিকে দৈনিক গড়ে ২৭,০০০ টি যানবাহন চলাচল করতো। এই অংশটির নাম কলেজ ওয়ে এবং এটি পূর্বদিকের বাণিজ্যিক এলাকা অতিক্রম করে রিভারসাইড ড্রাইভ অতিক্রম করে । অতপর কিছু বিএনএসএফ এর মালিকানাধীন রেললাইন অতিক্রম করে। মাউন্ড ভেরন ক্যাম্পাস এলাকায় প্রবেশ করে, তারপর আবাসিক এবং বাণিজ্যিক এলাকার মধ্য দিয়ে রাস্তাটি অবশেষে মাউন্ট ভেরন শহরপ্রান্ত পেরিয়ে চলে যায়। অবশেষে এসআর ৫৩৮ দক্ষিণ-পূর্ব দিকে মোড় নিয়ে মাউন্ট ভেরন আরবান গ্রোথ বাউন্ডারীতে অবস্থিত এসআর ৯ এর গোলচত্ত্বরে মিলিত হয়ে সমাপ্ত হয়।   ইতিহাস  এসআর ৫৩৮, ১৯১১ সাল থেকেই বিদ্যমান, রাস্তাটি ১৯৩৭ সালে সেকেন্ডারী স্টেট হাইওয়ে ১জি (এসএসএইচ ১জি) নামধারন করার পূর্বে প্রায় ২৬ বছর গ্রাম্য রাস্তা হিসেবে বিদ্যমান ছিল। এসএসএইচ ১জি রাস্তাটি প্রাইমারী স্টেট হাইওয়ে ১ (পিএসএইচ ১) অতিক্রম করে, যেটি ইউএস ৯৯ এবং এসএসএইচ ১এ নামে পরিচিত ছিল ১৯৬৪ সাল পর্যন্ত। তারপর ১৯৬৪ সালের মহাসড়ক পুনঃনামকরণের সময় রাস্তাটিকে এসআর ৫৩৮ নাম প্রদান করা হয়। ১৯৬৬ সালে, ইউএস ৯৯ ছিল আই-৫ এর একটি বাইপাস সড়ক এবং এখন রিভারসাইড ড্রাইভ নামে পরিচিত। ২০০৭ সালের জুন জুলাই মাসে ওয়াশিংটন স্টেট ডিপার্টমেন্ট অব ট্রান্সপোর্টেশান (ডব্লিউএসডিওটি) এসআর ৯ এ একটি ইন্টারসেকশন এবং গোলচত্ত্বর নির্মাণ করে, যা কিনা স্কাগিট কাউন্টির প্রথম গোলচত্ত্বর। এই গোলচত্ত্বরটি এসআর ৫৩৮ এর দৈর্ঘ্য ০.০৫ মাইল কমিয়ে দেয়। তারপর ২০০৯ সালের শুরুতে আই-৫ এবং ১৮তম সড়ককে ডব্লিউএসডিওটি কর্তৃপক্ষ বাঁধিয়ে রিভারসাইড ড্রাইভকে প্রশস্থ করে ফেলে। সিম্যাক্স প্যাসিফিক হোল্ডিং পুনরায় রাস্তা্‌টি বাঁধানোর কাজ পায় জানুয়ারি ২০ তারিখে এবং রিভারসাইড ড্রাইভে কাজটি ৩১ মে নাগাদ শুরু হয়। যদিও কাজটি ৩ মে থেকে শুরু হবার কথা ছিল, তবুও ৪ জুন পর্যন্ত স্থায়ি ছিল। সত্যিকার অর্থে পুনরায় বাঁধানোর কাজটি মূলত সে বছর জুনের শেষে হয়েছিল।    মূখ্য অংশবিশেষ           তথ্যসূত্র    বহিঃসংযোগ    Highways of Washington State  বিষয়শ্রেণী:ওয়াশিংটন অঙ্গরাজ্যের মহাসড়ক
পিপি লা পিউ (সংক্ষেপে পিপি) ওয়ার্নার ব্রাদার্স এর মেরি মেলোডিস ও লুনি টুনস সিরিজের একটি বিড়াল চরিত্র। এটি প্যারিসের আশপাশ এলাকায় বিচরন করে এবং এর উচ্চারন ও ফেঞ্চ। এটি স্রষ্ঠা চাক জোনস, কণ্ঠ দিয়েছেন মেল ব্ল্যাংক। এর গা থেকে সবসময় দুর্গন্ধ ছড়ায় ফলে সকলে এর থেকে দুরে থাকার চেষ্টা করে। এটি সবসময় রোমান্টিক, এবং এর স্ত্রীলিঙ্গের বিড়াল এর প্রতি আকৃষ্ট হয়।   আরও দেখুন   টম এন্ড জেরি  মোটু পাতলু  গোলমাল জুনিয়র   তথ্যসূত্র    বহিঃসংযোগ    LooneyTunes.com  বিষয়শ্রেণী:কল্পকাহিনীর চরিত্র বিষয়শ্রেণী:বিড়াল বিষয়শ্রেণী:চলচ্চিত্রে অশ্লীলতা বিতর্ক বিষয়শ্রেণী:চলচ্চিত্র বিতর্ক
জেরোফথ্যালমিয়া ভিটামিন 'এ' এর অভাব জনিত একটি রোগ।  ভিটামিন ‘এ’-এর অভাবে চোখ ক্ষতিগ্রস্ত হয়ে জেরােফথ্যালমিয়া  নামক রােগ হয়। যখন ভিটামিন এ-এর অভাব দীর্ঘস্থায়ী হয়,তখন চোখের কর্নিয়ায় আলসার সৃষ্টি হয় সে অবস্থাকে জেরপথ্যালমিয়া বলে। ভিটামিন ‘এ’-এর অভাব পূরণ না হলে রােগটির মাত্রা ও তীব্রতা বাড়তে থাকে। জেরােফথ্যালমিয়ার সাত থেকে আটটি মাত্রা রয়েছে, যার সর্বনিম্ন মাত্রা হচ্ছে রাতকানা। সাধারণত দুই থেকে পাঁচ বছরের শিশুদের মধ্যে এ রােগ বেশি দেখা দেয়। এতে চোখের সংবেদী ‘রড’ কোষগুলাে ক্ষতিগ্রস্ত হয়, স্বল্প আলােতে ভালাে দেখতে পায় না। চোখে সবকিছু ঝাপসা দেখা যায়। রােগটা বেড়ে গেলে কর্নিয়া ঘােলাটে হয়ে যায়। রাতকানা দশা থেকে শুরু করে চতুর্থ বা পঞ্চম মাত্রার জেরােফথ্যালমিয়া ভিটামিন ‘এ’- সহ কিছু ওষুধ প্রয়ােগে ভালাে হয় কিন্তু রােগ চূড়ান্ত মাত্রায় বা তার কাছাকাছি পৌঁছে গেলে কর্নিয়া প্রতিস্থাপন অস্ত্রোপচার ছাড়া আর তেমন কিছু করার থাকে না।   রোগ সৃষ্টির প্রক্রিয়া ও ফলাফল   ভিটামিন 'এ' এর দীর্ঘদিনের অভাবে চোখের কর্নিয়ার আচ্ছাদন ক্ষতিগ্রস্ত হলে কর্নিয়ার উপর শুষ্ক স্তর পড়ে। তখন চোখ শুকিয়ে পানি পড়া বন্ধ হয়। চোখে আলো সহ্য হয় না। পুঁজ জমে আঠালো হয়ে চোখের পাতা ফুলে যায়। চোখে ব্যাকটেরিয়া ঢুকে কর্নিয়ায় ঘা বা আলসার দেখা দেয়। এই ধাপে চিকিৎসা করালে রোগ সেরেও যেতে পারে। তবে ভাল হবার জন্য ব্যবস্থা গ্রহণ না করলে চোখ অন্ধ হয়ে যেতে পারে।  প্রতিরোধের উপায় এই রােগ প্রতিরােধের জন্য ভিটামিন ‘এ’ সমৃদ্ধ খাদ্য, যেমন: মাছের যকৃতের তেল, কলিজা, সবুজ শাকসবজি, রঙিন ফল (পাকা আম, কলা ইত্যাদি) ও সবজি (মিষ্টি কুমড়া, গাজর ইত্যাদি) এবং মলা-ঢেলা মাছ খাওয়া উচিত।  বহিঃসংযোগ বিষয়শ্রেণী:ভিটামিনের অভাবজনিত রোগ
পি/২০১৩ পি৫ () ২০১৩ খ্রিষ্টাব্দের ২৭শে আগস্ট প্যানোরামিক সার্ভে টেলিস্কোপ অ্যান্ড র‍্যাপিড রেসপন্স সিস্টেম দ্বারা আবিষ্কৃত একটি গ্রহাণু বিশেষ।   লেজ   হাবল স্পেস টেলিস্কোপ দ্বারা ২০১৩ খ্রিষ্টাব্দের ১০ই সেপ্টেম্বর পর্যবেক্ষণ করে বোঝা যায়, এই গ্রহাণুতে ধুমকেতুর মতো ছয়টি লেজ রয়েছে। এই লেজগুলি পর্যবেক্ষণ করে ধারণা করা হয়েছে, যে গ্রহাণুটি প্রচন্ড গতিতে নিজের অক্ষের চারিদিকে ঘূর্ণায়মান বলে সেটি থেকে তীব্র গতিতে পদার্থের নিক্ষেপ ঘটে চলেছে।জার্মানীর ম্যাক্স প্ল্যাঙ্ক ইনস্টিটিউট ফর সোসাল সায়েন্স প্রতিষ্ঠানের গবেষক জেসিকা আগরওয়ালের তৈরী করা গ্রহাণুটির ত্রিমাত্রিক অবয়ব থেকে বোঝা যায়, যে লেজগুলি পরপর পর্যায়কালীন ভাবে ঘটে যাওয়া পদার্থ নিক্ষেপণের ফলে তৈরী হয়েছে। এই নিক্ষিপ্ত পদার্থগুলি সূর্যের তাপীয় শক্তির প্রভাবে বাষ্পে পরিণত হয়ে চলেছে।   বৈশিষ্ট্য   এই গ্রহাণুটির ব্যাসার্ধ প্রায়  প্যানোরামিক সার্ভে টেলিস্কোপ অ্যান্ড র‍্যাপিড রেসপন্স সিস্টেম দ্বারা ধৃত গ্রহাণুটির চিত্র থেকে এই গ্রহাণুর অদ্ভুত রকমের বৈশিষ্ট্য নজরে আসে। অন্যান্য গ্রহাণুর মতো এই গ্রহাণুটি আলোর ক্ষুদ্র বিন্দু হিসেবে নজরে না এসে একটি আবছা বস্তু হিসেবে ধরা পড়ে।   তথ্যসূত্র    বহিঃসংযোগ   The Extraordinary Multi-Tailed Main-Belt Comet P/2013 P5 (arXiv:1311.1483 : 6 Nov 2013)  The Multi-Tailed Main-Belt Comet P/2013 P5 (Remanzacco Observatory : 8 Nov 2013)  Confused Asteroid Sprouts Tails… Six of Them! (Phil Plait : 8 Nov 2013)  Orbit diagram from JPL Small-Body Database  বিষয়শ্রেণী:গ্রহাণু বিষয়শ্রেণী:২০১৩-এ আবিষ্কৃত মহাজাগতিক বস্তু বিষয়শ্রেণী:পর্যায়ক্রমিক ধূমকেতু
ডান|থাম্ব| এসএইএচএ-এর লোগো। সোশ্যালিস্ট হেলথ অ্যাসোসিয়েশন (এসএইএচএ, মে ১৯৮১ সালের আগে সমাজতান্ত্রিক মেডিকেল অ্যাসোসিয়েশন বলা হয়) হল যুক্তরাজ্য ভিত্তিক একটি সমাজতান্ত্রিক চিকিৎসা সমিতি। এটি একটি সমাজতান্ত্রিক সমাজ হিসাবে লেবার পার্টির সাথে যুক্ত।   ইতিহাস  সোশ্যালিস্ট মেডিকেল অ্যাসোসিয়েশন ১৯৩০ সালে যুক্তরাজ্যে ন্যাশনাল হেলথ সার্ভিসের জন্য লেবার পার্টির মধ্যে থেকে প্রচারণা চালানোর জন্য প্রতিষ্ঠিত হয়েছিল এবং যারা স্টেট মেডিক্যাল সার্ভিস অ্যাসোসিয়েশনে সক্রিয় ছিল তাদের অনেককে শুষে নিয়েছিল, যার ফলস্বরূপ ভেঙে পড়েছিল। উদ্বোধনী সভাটি চার্লস ওয়ার্থাম ব্রুক দ্বারা আহবান করা হয়েছিল, লেবার পার্টির সাথে সম্পর্কযুক্ত একজন ডাক্তার যিনি এলসিসি তার পৌর হাসপাতালগুলির বিকাশের সময় লন্ডন কাউন্টি কাউন্সিলের (এলসিসি) সদস্য ছিলেন। ব্রুক ছিলেন অ্যাসোসিয়েশনের প্রথম সেক্রেটারি, 1938 সাল পর্যন্ত অফিসে ছিলেন।  অ্যাসোসিয়েশনের সাথে জড়িতদের মধ্যে অনেকেই স্প্যানিশ গৃহযুদ্ধে স্প্যানিশ মেডিকেল এইড কমিটির জন্য স্বেচ্ছায় কাজ করেছিলেন।   তথ্যসূত্র   বিষয়শ্রেণী:শ্রমিক দল (যুক্তরাজ্য) এর সমাজতান্ত্রিক সমাজ বিষয়শ্রেণী:১৯৩০-এ যুক্তরাজ্যে প্রতিষ্ঠিত
ভিয়েতনাম জাতীয় অনূর্ধ্ব-২০ ফুটবল দল (যা সংক্ষেপে ভিয়েতনাম অনূর্ধ্ব-২০ নামে পরিচিত) হচ্ছে আন্তর্জাতিক ফুটবলে ভিয়েতনামের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম ভিয়েতনামের ফুটবলের সর্বোচ্চ নিয়ন্ত্রক সংস্থা ভিয়েতনাম ফুটবল ফেডারেশন দ্বারা নিয়ন্ত্রিত হয়।https://www.worldfootball.net/teams/vietnam-u-20-h-team/21/ ১৯৯৬ সালের ১৯শে জুন তারিখে, ভিয়েতনাম অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; চীনের বাওদিংয়ে অনুষ্ঠিত ইন্দোনেশিয়া অনূর্ধ্ব-২০ দলের বিরুদ্ধে উক্ত ম্যাচে পরাজিত হয়েছিল।  রং ভাং নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ভিয়েতনামের রাজধানী হ্যানয়ে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন ভিয়েতনামি সাবেক ফুটবল খেলোয়াড় হোয়ান আনহ তুয়ান এবং অধিনায়কের দায়িত্ব পালন করছেন কং-ভিত্তেলের মধ্যমাঠের খেলোয়াড় খুয়াত ভান খাং।https://int.soccerway.com/teams/vietnam/vietnam-u20/38614/https://www.transfermarkt.com/vietnam-u20/startseite/verein/59219  ভিয়েতনাম অনূর্ধ্ব-২০ এপর্যন্ত ১ বার ফিফা অনূর্ধ্ব-২০ বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১৭ ফিফা অনূর্ধ্ব-২০ বিশ্বকাপের গ্রুপ পর্বে অংশগ্রহণ করা, যেখানে তারা মাত্র ১ অর্জন করে গ্রুপ পর্ব থেকেই বিদায় নিয়েছিল। অন্যদিকে, এএফসি অনূর্ধ্ব-২০ এশিয়ান কাপে ভিয়েতনাম অনূর্ধ্ব-২০ এপর্যন্ত ২০ বার অংশগ্রহণ করেছে; উক্ত প্রতিযোগিতায় দলটির সেরা সাফল্য হচ্ছে ২০১৬ এএফসি অনূর্ধ্ব-২০ এশিয়ান কাপের সেমি-ফাইনালে অংশগ্রহণ করা, যেখানে তারা জাপান অনূর্ধ্ব-২০ দলের কাছে ০–৩ গোলের ব্যবধানে পরাজিত হয়েছে। এনগুয়েন কুওক ভিয়েন, এনগুয়েন থানহ হান, এনগুয়েন দুক ফু, দুনহ জুয়ান তিয়েন এবং বুই ভি হাওয়ের মতো খেলোয়াড়গণ ভিয়েতনামের অনূর্ধ্ব-২০ দলের জার্সি গায়ে মাঠ কাঁপিয়েছেন।  প্রতিযোগিতামূলক তথ্য ফিফা অনূর্ধ্ব-২০ বিশ্বকাপ  ফিফা অনূর্ধ্ব-২০ বিশ্বকাপ সাল  পর্ব  অবস্থান  ম্যাচ  জয়    হার      ১৯৭৭  অংশগ্রহণ করেনি  ১৯৭৯   ১৯৮১   ১৯৮৩   ১৯৮৫   ১৯৮৭  ১৯৮৯  ১৯৯১  ১৯৯৩  ১৯৯৫  ১৯৯৭  ১৯৯৯  ২০০১  ২০০৩  উত্তীর্ণ হয়নি  ২০০৫   ২০০৭  ২০০৯  ২০১১  ২০১৩  ২০১৫   ২০১৭  গ্রুপ পর্ব  ২২তম  ৩  ০  ১  ২  ০  ৬  ২০১৯  উত্তীর্ণ হয়নি  ২০২৩ মোট  গ্রুপ পর্ব  ১/২৩  ০  ০  ০  ০  ০  ০  তথ্যসূত্র  বহিঃসংযোগ     ফিফা-এ ভিয়েতনাম জাতীয় অনূর্ধ্ব-২০ ফুটবল দল   বিষয়শ্রেণী:ভিয়েতনাম জাতীয় অনূর্ধ্ব-২০ ফুটবল দল বিষয়শ্রেণী:এশিয়ার জাতীয় অনূর্ধ্ব-২০ ফুটবল দল ফুটবল অনূর্ধ্ব-২০ বিষয়শ্রেণী:ভিয়েতনাম জাতীয় ফুটবল দল
ভিবি আড্ডু ফুটবল ক্লাব (; সাধারণত ভিবি আড্ডু এফসি নামে পরিচিত) হচ্ছে মালে ভিত্তিক একটি মালদ্বীপীয় পেশাদার ফুটবল ক্লাব। এটি হচ্ছে প্রাক্তন ভিবি স্পোর্টস ক্লাব যা ১৪ জানুয়ারী ২০১২ এ পুনরায় ব্র্যান্ড করা হয়েছিল।VB Addu FC  at WeltFussballArchiv  ক্লাবটি ১৯৮৭ সালে প্রতিষ্ঠিত হয়েছিল। ক্লাবটি মূলত অর্কিড স্পোর্টস ক্লাব থেকে বিকশিত হয়েছিল। এটি এমন একটি দল যা বান্দোস আইল্যান্ড রিসর্টের কর্মীদের দ্বারা গঠিত হয়েছিল। অর্কিডকে পরে ক্লাব ল্যাগুনসের মালিকরা কিনেছিলেন এবং এর নাম নিউ ল্যাগুনস নামে নামকরণ করেছিলেন যা পরে আড্ডু অ্যাটল থেকে একদল ব্যবসায়ী হাতে নিয়েছিলেন এবং নাম পরিবর্তন করে 'দ্বীপ ফুটবল ক্লাব' নামকরণ করেছিলেন। ২০০৮ সালের ৮ ই নভেম্বর দলটি ভিবি স্পোর্টসে রূপান্তর করা হয়েছিল।   এএফসি প্রতিযোগিতায় পারফরম্যান্স  এএফসি কাপ : ৪ টি উপস্থিতি   ২০০৯ : গ্রুপ স্টেজ  ২০১০ : গ্রুপ স্টেজ  ২০১১ : গ্রুপ স্টেজ  ২০১২ : গ্রুপ স্টেজ   সম্মান    দিভেহি লিগ : ৩   ২০০৯, ২০১০, ২০১১   মালদ্বীপ এফএ কাপ : ৪   ২০০২, ২০০৩, ২০০৮, ২০১১   চ্যারিটেবল শিল্ড : ৩   ২০১০, ২০১১, ২০১২   পুরুষ লীগ : ১   ২০০২   রাষ্ট্রপতির কাপ : ১   ২০১০   তথ্যসূত্র    বহিঃসংযোগ    ক্লাব অফিসিয়াল ওয়েবসাইট  মালদ্বীপের ফুটবল অ্যাসোসিয়েশন  বিষয়শ্রেণী:মালদ্বীপের ফুটবল ক্লাব বিষয়শ্রেণী:১৯৮৭-এ এশিয়ায় প্রতিষ্ঠিত বিষয়শ্রেণী:১৯৮৭-এ প্রতিষ্ঠিত বিষয়শ্রেণী:১৯৮৭-এ প্রতিষ্ঠিত ফুটবল ক্লাব
মার্ক রিচার্ড শাটলওয়ার্থ দক্ষিণ আফ্রিকার একজন উদ্যোক্তা, যিনি হলেন দ্বিতীয় ব্যক্তি যে তার ব্যক্তিগত অর্থে মহাকাশ ভ্রমণ করেন।এছাড়া স্বাধীন আফ্রিকান রাষ্ট্রসমূহের মধ্যে শাটলওয়ার্থ হলেন প্রথম নাগরিক যিনি মহাকাশে গিয়েছেন। তিনি জন্মগ্রহণ করেন ১৮ সেপ্টেম্বর ১৯৭৩ খ্রিস্টাব্দে। তাঁর অগ্রবর্তী অপর মহাকাশ অভিযাত্রী হলেন প্যাট্রিক বাড্রি। তিনিও আফ্রিকার ক্যামেরুনে জন্মগ্রহণ করেন।কিন্তু তাঁর জন্মের সময় সেটি একটি ফরাসী কলোনী ছিল, যার ফলে তাকে একজন ফরাসী নাগরিক হিসাবে গন্য করা হতো। যদিও মহাকাশ ভ্রমণের সময় শাটলওয়ার্থের ব্রিটিশ নাগরিকত্ব ছিল। শাটলওয়ার্থ ক্যানোনিকাল লিমিটেড প্রতিষ্ঠা করেন এবং বর্তমান সময় পর্যন্ত তিনি উবুন্টু অপারেটিং সিস্টেম প্রকল্পের নেতৃত্ব দিচ্ছেন। ২০০৯ খ্রিষ্টাব্দের হিসাব অনুযায়ী তার মোট সম্পত্তির পরিমাণ ২২৫০ লক্ষ মার্কিন ডলার। বর্তমানে তিনি আইল অফ ম্যান এ বসবাস করছেন এবং তিনি দক্ষিণ আফ্রিকা এবং যুক্তরাজ্যের দৈত নাগরিকত্বের অধিকারী।   প্রারম্ভিক জীবন   কর্মজীবন   লিনাক্স এবং ফ্রি এবং ওপেন সোর্স সফটওয়্যারে অবদান   মহাকাশযাত্রা   যানবাহন   তথ্যসূত্র    বহিঃসংযোগ    Mark Shuttleworth's Homepage  Spacefacts biography of Mark Shuttleworth  Interview, Financial Times, January 2006  বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার প্রধান নির্বাহী বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি বিষয়শ্রেণী:কেপ টাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি
লি জুন-হিউক (জন্ম ১৩ মার্চ, ১৯৮৪) দক্ষিণ কোরীয় অভিনেতা।    পেশা  লি জুন-হিউক ২০০৬ সালে হিপহপ ব্যান্ড টাইফুনের একটি মিউজিক ভিডিওতে উপস্থিত হয়েছিলেন। তিনি ২০০৭ সালে টেলিভিশন নাটক ফার্স্ট ওয়াইভস ক্লাবে অভিনয় দিয়ে শুরু করেছিলেন, তারপরে আরও কয়েকটিতে অভিনয় করেন।  থ্রি ব্রাদার্স (২০০৯), আই এম লেজেন্ড (২০১০), সিটি হান্টার (২০১১), এবং ম্যান অব দ্য ইকুয়েটর (২০১২) এ তাঁর অভিনীত ভূমিকা নিয়ে তিনি জনপ্রিয়তা অর্জন করেছিলেন।    তথ্যসূত্র    বহিঃসংযোগ   হানসিনেমার ওয়েবে লি জুন-হিউক -এর প্রোফাইল দেখুন    বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম বিষয়শ্রেণী:দক্ষিণ কোরীয় চলচ্চিত্র অভিনেতা বিষয়শ্রেণী:দক্ষিণ কোরীয় পুরুষ মডেল  বিষয়শ্রেণী:দক্ষিণ কোরীয় টেলিভিশন অভিনেতা বিষয়শ্রেণী:২১শ শতাব্দীর দক্ষিণ কোরীয় অভিনেতা
রবিন কনোখে (; জন্ম: ২২ মে ১৯৯২) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৩ সালে, কনোখে জার্মানি অনূর্ধ্ব-২০ দলের হয়ে জার্মানির বয়সভিত্তিক পর্যায়ে অভিষেক করেছিলেন।  প্রারম্ভিক জীবন রবিন কনোখে ১৯৯২ সালের ২২শে মে তারিখে জার্মানির ব্রাউনশভাইগে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কনোখে জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৪ বছরে ১৬ ম্যাচে অংশগ্রহণ করে ১টি গোল করেছেন।  তথ্যসূত্র  বহিঃসংযোগ                 বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:১. ফুটবল ক্লাব ইউনিয়ন বার্লিনের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:ভিএফএল ভলফসবুর্গের খেলোয়াড় বিষয়শ্রেণী:ভিএফএল ভলফসবুর্গ ২-এর খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:১. ফুটবল ক্লাব নুর্নবার্গের খেলোয়াড় বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
25px|alt=|link= স্বাগতম, আমি [[User:{{subst:REVISIONUSER}}|{{subst:REVISIONUSER}}]]Jimbo। সম্প্রতি আপনি {{safesubst:#if:|:,}} নিবন্ধটি সম্পাদনা করেছেন, কিন্তু সেখানে কোনো নির্ভরযোগ্য তথ্যসূত্র উল্লেখ করা হয়নি। আপাতত আপনার সংযোজিত তথ্যগুলো অপসারণ করা হয়েছে, তবে আপনি অবশ্যই নির্ভরযোগ্য উৎসের তথ্যসূত্র উল্লেখ করে আপনার সংযোজিত তথ্যগুলো পুনরায় সংযোজন করতে পারবেন। আপনি যদি মনে করেন এখানে আমার কোনো ভুল হচ্ছে, অথবা এই বিষয়ে যদি আপনার কোনো প্রশ্ন থাকে তবে অনুগ্রহ করে [[User_talk:{{subst:REVISIONUSER}}Jimbo Wales|আমার আলাপ পাতার]] মাধ্যমে যোগাযোগ করুন। ধন্যবাদ
ইমদাদুল হক নাম দ্বারা নিম্নোক্ত ব্যক্তিবর্গকে নির্দেশ করা হচ্ছে:   ইমদাদুল হক, কিশোরগঞ্জ জেলার রাজনীতিবিদ ও কিশোরগঞ্জ-৫ আসনের সাবেক সংসদ সদস্য।  মো. ইমদাদুল হক, জগন্নাথ বিশ্ববিদ্যালয়ের পঞ্চম উপাচার্য।   আরও দেখুন   ইমদাদুল হক খোকন, বাংলাদেশী নৃত্য পরিচালক এবং নৃত্য পরিকল্পক।  ইমদাদুল হক মিলন, বাংলাদেশী কথাসাহিত্যিক ও নাট্যকার।  এস এম ইমদাদুল হক, বীর উত্তম খেতাবপ্রাপ্ত মুক্তিযোদ্ধা।  কাজী ইমদাদুল হক, ব্রিটিশ ভারতের একজন বাঙালি লেখক ও শিক্ষাবিদ।  মামুন ইমদাদুল হক চৌধুরী, ভারতীয় রাজনীতিবিদ।
হিস্টোরি টিভি১৮ (ইংরেজি:History TV18) হল একটি পাশ্চাত্য-ভারতীয় টেলিভিশন চ্যানেল যেটি ঐতিহাসিক ঘটনাবলি, তথ্যবিনোদন ও ব্যক্তিসম্পর্কিত অনুষ্ঠানমালা সম্প্রচার করে থাকে| আমেরিকান হিস্টরি চ্যানেলের মালিক এ+ই নেটওয়ার্ক এবং নেটওয়ার্ক এইটটিন নামক একটি ভারতীয় মিডিয়া গ্রুপ উভয়েই যৌথভাবে চ্যানেলটির মালিক| যৌথ মালিকানাধীন তথ্যবিনোদন চ্যানেলসমুহের মধ্যে এটি অন্যতম| সাতটি ভাষায়(ইংরেজি, হিন্দি, তামিল, তেলুগু, গুজরাটি, বাংলা ও মারাঠি) প্রাপ্ত এই চ্যানেলটি সম্প্রচার শুরু করার পরপরই প্রাথমিক দশাতেই পাঁচ কোটি ঘরে পৌছে যায়|  দ্য হিস্টরি চ্যানেল  হিস্টরি টিভি১৮  প্রোগ্রামসমূহ  বহিঃসংযোগ  আরও দেখুন  তথ্যসূত্র  বিষয়শ্রেণী:এ+ই নেটওয়ার্ক বিষয়শ্রেণী:ভারতে বিলুপ্ত টেলিভিশন চ্যানেল বিষয়শ্রেণী:ভারতের ইংরেজি ভাষার টেলিভিশন স্টেশন বিষয়শ্রেণী:২০০৮ সালে বিলুপ্ত টেলিভিশন চ্যানেল ও কেন্দ্র বিষয়শ্রেণী:২০০৩-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:২০১১-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:নেটওয়ার্ক১৮ গ্রুপ বিষয়শ্রেণী:২০০৩-এ মহারাষ্ট্রে প্রতিষ্ঠিত বিষয়শ্রেণী:২০১১-এ মহারাষ্ট্রে প্রতিষ্ঠিত
মেলিসা কারমেন বুলানহাগুই (জন্ম: ১৬ই আগস্ট, ১৯৯০) একজন মার্কিন প্রাক্তন ফিগার স্কেটার। তিনি ২০০৫ থেকে ২০১০ পর্যন্ত আন্তর্জাতিকভাবে মার্কিন যুক্তরাষ্ট্রের প্রতিনিধিত্ব করেছেন।  ২০১৯ সালে, তিনি জেড কাই মঞ্চ নাম ব্যবহার করে পর্নোগ্রাফিতে অভিনয় শুরু করেছেন।   তথ্যসূত্র    বহিঃসংযোগ    Official website (archived version)    বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:মার্কিন মহিলা একক স্কেটার বিষয়শ্রেণী:২১শ শতাব্দীর মার্কিন নারী ক্রীড়াবিদ বিষয়শ্রেণী:মার্কিন নারী সিঙ্গেল স্কেটার
পিটার বোর্ক (জন্ম ২৩ এপ্রিল ১৯৫৮) একজন অস্ট্রেলীয় প্রাক্তন মাঝারিপাল্লার দৌড়বিদ।  ব্রিসবেনে ১৯৮২ কমনওয়েলথ গেমসে ৮০০ মিটার জয়ের জন্য তিনি সর্বাধিক পরিচিত।   বহিঃসংযোগ      Peter Bourke at Australian Athletics Historical Results বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:কমনওয়েলথ গেমসের অ্যাথলেটিক্সে পদক বিজয়ী বিষয়শ্রেণী:কমনওয়েলথ গেমসে স্বর্ণপদক বিজয়ী অস্ট্রেলীয় বিষয়শ্রেণী:১৯৮৬ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৮২ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অস্ট্রেলীয় পুরুষ মাঝারিপাল্লার দৌড়বিদ
নাজমুল হক বাপ্পী একজন বাংলাদেশী পরিচালক ও চিত্রশিল্পী। তিনি বার্জার পেইন্টস অ্যাওয়ার্ড, ইউএনএইডস গ্র্যান্ড অ্যাওয়ার্ড, চীন-বাংলাদেশ ফ্রেন্ডশিপ অ্যাওয়ার্ড, কোরিয়ার আন্তর্জাতিক আর্ট ফেস্টিভালে গ্র্যান্ড অ্যাওয়ার্ড, আর্ট অ্যার-চীন প্রদর্শনীতে অ্যাওয়ার্ডসহ বেশ কয়েকটি পুরস্কার পান।   প্রারম্ভিক জীবন বাপ্পি ২৭ ডিসেম্বর বাংলাদেশের ঢাকায় জন্মগ্রহণ করেন। তিনি ঢাকা বিশ্ববিদ্যালয়ের চারুকলা অনুষদ ও ওরিয়েন্টাল আর্ট বিভাগ থেকে স্নাতক এবং স্নাতকোত্তর সম্পন্ন করেন। বাপ্পী চীন সরকারের কাছ থেকে সম্পূর্ণ অর্থায়নে বৃত্তি নিয়ে চীনা চিত্রকলায় উচ্চতর ডিগ্রি অর্জন করেন।   কর্মজীবন  বাপ্পী ২০১৪ সালে অসমাপ্ত টেলিভিশন নাটকে পরিচালক হিসাবে তার কর্মজীবন শুরু করেন। এছাড়াও তিনি একজন পেশাদার চিত্রশিল্পী। বর্তমানে তিনি ইউনিভার্সিটি অব ডেভেলপমেন্ট অল্টারনেটিভের চারুকলা অনুষদে প্রভাষক হিসাবে কর্মরত আছেন।   উল্লেখযোগ্য নাটক ও টেলিফিল্ম   অসমাপ্ত  আকাশ মেঘে ঢাকা  বোকারাই প্রেমে পড়ে  ভালোবাসি আজও  তোমায় নিয়ে  অপেক্ষা কথা ছিল  আমি অভিনয় করিনি আমি তোমার আকাশ হবো ছাই রঙের গল্প   একক চিত্র প্রদর্শনী   ২০১১: এক্সপ্রেশন অব ফ্রিডোম, অ্যালায়েন্স ফ্রাঁসোয়া ডি ঢাকা ২০১১: এক্সপ্রেশন অব ফ্রিডোম-২, জয়নুল গ্যালারি, চারুকলা অনুষদ, ঢাকা বিশ্ববিদ্যালয় ২০১২: অ্যাবজর্ব ন্যাচার, অ্যালায়েন্স ফ্রাঁসোয়া ডি ঢাকা ২০১৩: দ্য ওরিয়েন্টাল লাইফ, গ্যালারি চিত্রক, ঢাকা ২০১৩: প্লেইং উইথ কালারস, অ্যাথেনা গ্যালারি, ঢাকা বিশ্ববিদ্যালয় ২০১৪: ন্যাচার অ্যান্ড বিউটি, শিজিয়াজুয়াং, চীন ২০১৪: ন্যাচারাল রিদম, হুবেই নরমাল ইউনিভার্সিটি মিউজিয়াম, চীন ২০১৫: ন্যাচার, শিজিয়াজুয়াং, চীন ২০১৭: অ্যান ইটার্নাল জার্নি, অ্যালায়েন্স ফ্রাঁসোয়া ডি ঢাকা''   তথ্যসূত্র    বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী চিত্রশিল্পী বিষয়শ্রেণী:বাংলাদেশী চিত্রনাট্যকার বিষয়শ্রেণী:ঢাকা জেলার ব্যক্তি বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি)
কামুদিনী (দ্বিপদী নাম: Convallaria majalis)Sunset Western Garden Book, 1995:606–607 একটি মিষ্টি গন্ধযুক্ত ও অত্যন্ত বিষাক্ত বনজ সম্পুষ্পক উদ্ভিদ। এটি উত্তর গোলার্ধে এশিয়া ও ইউরোপ মহাদেশের ঈষৎ শীতল নাতিশীতোষ্ণ অঞ্চলের প্রায় সর্বত্র দেখতে পাওয়া যায়।  কামুদিনী ফুল ইউরোপের রাজকীয় বিবাহ উৎসবে কনের ফুলের তোড়াতে ব্যবহৃত হয়। Balcony kisses seal royal wedding এছাড়া ফ্রান্সে পহেলা মে বা মে দিবসের প্রতীক হিসেবেও এটি ব্যবহৃত হয়।  তথ্যসূত্র  বিষয়শ্রেণী:ইউরোপের উদ্ভিদ বিষয়শ্রেণী:মিয়ানমারের উদ্ভিদ বিষয়শ্রেণী:এশিয়ার উদ্যান উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ড. কিবলা আয়াজ হলেন কাউন্সিল অফ ইসলামিক আইডিওলজির (সিআইআই) বর্তমান চেয়ারম্যান।   প্রাথমিক জীবন  তিনি ১৯৫৩ সালের ৬ই অক্টোবর পাকিস্তানের খাইবার পাখতুনখোয়ার বান্নুতে জন্মগ্রহণ করেন।   শিক্ষাজীবন  ১৯৭৫ সালে পেশাওয়ার বিশ্ববিদ্যালয় থেকে ইসলামি শিক্ষায় স্নাতকোত্তর অর্জনের পর সেখানে তিনি ভাইস-চ্যান্সেলর হিসেবে দায়িত্ব পালন করেন। তিনি ১৯৮৫ সালে এডিনবরা বিশ্ববিদ্যালয় থেকে ইসলামি এবং মধ্যপ্রাচ্যীয় শিক্ষায় পিএইচডি অর্জন করেন।   রচনাবলী  তিনি ৫টি বই এবং ২০টিরও বেশি গবেষণামূলক নিবন্ধ প্রকাশ করেছেন।   তথ্যসূত্র   বিষয়শ্রেণী:১৯৫৩-এ জন্ম  বিষয়শ্রেণী:২১শ শতাব্দীর লেখক  বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী  বিষয়শ্রেণী:পেশাওয়ার বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তানি শিক্ষায়তনিক প্রশাসক বিষয়শ্রেণী:জীবিত ব্যক্তি
রাম কোটা বা বড় কাঠবিড়ালি (বৈজ্ঞানিক নাম: Ratufa bicolor) যা বৃহৎ কাঠবিড়ালি নামেও পরিচিত Sciuridae পরিবারভুক্ত এক ধরনের স্তন্যপ্রায়ী প্রাণী। এদের সম্পর্কে খুব বেশি কিছু জানা যায়না। আবদ্ধাবস্থায় ১৯ বছর পর্যন্ত বাঁচতে পারে। বিশ্বে এরা প্রায় বিপদগ্রস্ত বলে বিবেচিত। পুরো বিশ্বেই দিনে দিনে এদের সংখ্যা কমে আসছে।বিরল রাম কোটা, আ ন ম আমিনুর রহমান, দৈনিক প্রথম আলো। ঢাকা থেকে প্রকাশের তারিখ: সেপ্টেম্বর ১৮, ২০১৩ খ্রিস্টাব্দ।   আকার  রাম কোটা লম্বায় এক মিটারের বেশি হতে পারে। মাথা-দেহ ৪২ সেন্টিমিটার ও লেজ ৬০ সেন্টিমিটার হতে পারে। ওজন প্রায় দুই কেজির মত। দেহের ওপরটা গাঢ় বাদামি থেকে কালো রঙের। গাল, গলা, বুক-পেট ও চার হাত-পায়ের ভেতরের দিকটা হালকা হলুদ বা সাদা রঙের। লম্বা লেজ কালো ও ঝোপালো। কান দুটো বেশ বড় ও কালো। কানে গোছার মতো চুল থাকে।      খাদ্য  রাম কোটার খাদ্য তালিকায় আছে বিভিন্ন ধরনের ফল, পাতা, অঙ্কুর ও গাছের ছাল। ফলের বীজ ছড়িয়ে বংশবৃদ্ধিতে সাহায্য করে।   স্বভাব  রাম কোটা বৃক্ষবাসী প্রাণী। তাই সহজে মাটিতে নামে না। লাজুক এবং ভীতু ধরনের। দিনের বেলা সক্রিয় থাকে। সাধারণত একাকী থাকে, কখনোবা জোড়ায় দেখা যায়। উঁচু ও কাঁপা কাঁপা স্বরে ডাকে।   বাসা  রাম কোটা বিভিন্ন গাছে একাধিক বাসা বানায়। পাতা ও ছোট ছোট কাঠি জড়ো করে বড় ও গোলগাল বাসা গড়ে। বাসার ভেতরে অন্দরমহল থাকে। ঢোকার পথ থাকে এক পাশে।   প্রজনন  মার্চ-সেপ্টেম্বর রাম কোটার প্রজননকাল। স্ত্রী রাম কোটা ৩২ দিন গর্ভধারণের পর প্রায় ৭৫ গ্রাম ওজন ও ২৩ সেন্টিমিটার লম্বা একটি বাচ্চার জন্ম দেয়। তবে কখনো দুটি বাচ্চাও হতে পারে। স্ত্রী বছরে দুবার বাচ্চা দেয়। বাচ্চারা প্রায় তিন বছর বয়সে যৌবনপ্রাপ্ত হয়।  অবস্থা  রাম কোটা আইইউসিএন লাল তালিকায়  প্রায়-বিপদগ্রস্ত এবং বাংলাদেশে অপ্রতুল তথ্য শ্রেণিতে অন্তর্ভুক্তি ঘটেছে।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ৩২-৩৩। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯১   তথ্যসূত্র    গ্রন্থপঞ্জি   Francis, Charles M., Priscilla Barrett. A field guide to the mammals of South-East Asia. London: New Holland, 2008. , OCLC: 190967851.  Lekhakun, Bunsong, Jeffrey A. McNeely. Mammals of Thailand. Bangkok: Association for the Conservation of Wildlife, 1977. OCLC: 3953763.  Nowak, Ronald M. Walker’s mammals of the world. Baltimore: Johns Hopkins University Press, 1999. , OCLC: 39045218. Chapter: "Sciuridae: squirrels, chipmunks, marmots, and prairie dogs" in volume two.   বহিঃসংযোগ   Black Giant Squirrel - Ecology Asia page about this species, with beautiful photos and description.  বিষয়শ্রেণী:ভারতের তীক্ষ্ণদন্তী বিষয়শ্রেণী:বাংলাদেশের তীক্ষ্ণদন্তী বিষয়শ্রেণী:নেপালের স্তন্যপায়ী বিষয়শ্রেণী:ভুটানের স্তন্যপায়ী বিষয়শ্রেণী:চীনের তীক্ষ্ণদন্তী বিষয়শ্রেণী:মিয়ানমারের তীক্ষ্ণদন্তী বিষয়শ্রেণী:লাওসের তীক্ষ্ণদন্তী বিষয়শ্রেণী:থাইল্যান্ডের তীক্ষ্ণদন্তী বিষয়শ্রেণী:কাম্বোডিয়ার তীক্ষ্ণদন্তী বিষয়শ্রেণী:ভিয়েতনামের তীক্ষ্ণদন্তী বিষয়শ্রেণী:ইন্দোনেশিয়ার তীক্ষ্ণদন্তী বিষয়শ্রেণী:মালয়েশিয়ার তীক্ষ্ণদন্তী বিষয়শ্রেণী:বাংলাদেশের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:১৭৭৮-এ বর্ণিত স্তন্যপায়ী